stanford-oval/wikipedia huggingface dataset:
אושן טאוורס
מידע כללי

גורד השחקים מגיע לגובה של 120 מטרים (393 רגל) והוא מצוי בפרבר של העיר הגדולה בפקיסטן, קראצ'י. המתחם כולו הוא בעל אספקת חשמל פרטית בגודל 5 מגה-וואט, הכי גבוה לבניין בקראצ'י, אף על פי שהוא לא הבניין הכי גבוה בקראצ'י (בניין גבוה ממנו מקבל אספקה של 2 מגה-וואט). בגורד השחקים חמש מעליות לסחורות ומעליות נוספות המיועדות לתשעה נוסעים.
גורד השחקים, המצוי באזור חם, משתמש בטכנולוגיה מיוחדת לסילוק החום והעשן מהבניין.
בניית הבניין החלה בשנת 2007 והסתיימה בשנת 2013, הבניין היה בעבר (2012–2014) הגבוה ביותר בפקיסטן כולה והגבוה ביותר בעיר קראצ'י (2012–2018), הוא הפסיד את התארים לבניינים אחרים.
הערות שוליים

↑  "Karachi Skyscraper Diagram"
↑  "Country's tallest building inaugurated", פקיסטן טודיי, 19 בפברואר 2012
אוניברסיטת סופיה

| --- | --- |

 אוניברסיטה ציבורית
 על שם:  קלמנט מאוחריד 
 תקופת הפעילות:  1 באוקטובר 1888 – הווה (136 שנים)
 מייסדים:  1st Grand National Assembly of Bulgaria 
 בעלי תפקידים
 רקטור:  Anastas Gerdjikov 
 סטודנטים
 :  14,000~
 מיקום
 מדינה:  בולגריה בולגריה
 קואורדינטות:  42°41′37″N 23°20′06″E﻿ / ﻿42.693611111111°N 23.335°E﻿ / 42.693611111111; 23.335
 www.uni-sofia.bg
  (למפת סופיה מוגדלת) מחוז סופיה פרניק קיוסטנדילאוניברסיטת סופיה(למפת סופיה רגילה) מחוז סופיה פרניק קיוסטנדילאוניברסיטת סופיה
 
אוניברסיטת סופיה (בולגרית: "Софийски университет „Св. Климент Охридски“, Sofiyski universitet „Sv. Kliment Ohridski") היא המוסד לחינוך גבוה הוותיק והחשוב ביותר בבולגריה.
הוקם ב-1 באוקטובר 1888. המבנה של האוניברסיטה הוקם בין השנים 1924–1934, בעזרת התמיכה הכספית של האחים איבלוגי ג'ורגיאב והריסטו ג'ורגיאב.
באוניברסיטת סופיה יש 15 פקולטות, בהן לומדים 14,000 סטודנטים, הנהנים גם מספריית האוניברסיטה, עיתון האוניברסיטה, מרכז מחשבים, מרכז ספורט ושירותים נוספים.
היסטוריה

האוניברסיטה הוקמה ב-1 באוקטובר 1888, כדי לאפשר לסטודנטים בולגריים (בעיקר) לקבל חינוך גבוה. בתחילת שנותיה של האוניברסיטה היו בה 3 מרצים רגילים, עוד 4 נוספים, ו-49 תלמידים. היא הוקמה כקורס פדגוגי גבוה, ונהייתה לבית ספר גבוה לאחר כמה חודשים, ואוניברסיטה בשנת 1904.
במשך שנותיה הראשונות של האוניברסיטה, היו בה 3 פקולטות - פקולטה להיסטוריה ופילולוגיה (משנת 1888), פקולטה למתמטיקה ופיזיקה (משנת 1889) ופקולטה למשפטים (משנת 1892).
פקולטות ומחלקות

באוניברסיטת סופיה ישנן 14 פקולטות, ו-3 מחלקות.
פקולטות ומחלקות > פקולטות

פקולטה לביולוגיה
פקולטה לכימיה
פקולטה לפילולוגיה קלאסית ומודרנית
פקולטה לכלכלה ולמנהל עסקים
פקולטה לחינוך
פקולטה לגאולוגיה וגאוגרפיה
פקולטה להיסטוריה
פקולטה לעיתונאות ותקשורת
פקולטה למתמטיקה ומדעי המחשב
פקולטה לפילוסופיה
פקולטה לפיזיקה
בית ספר לאחיות.
פקולטה לסלאבית
פקולטה לתאולוגיה
פקולטות ומחלקות > מחלקות

מחלקת לימודי לשון.
מחלקה למידע והכשרת מורים לשירותי פנים .
מחלקת ספורט.
בוגרי האוניברסיטה

בלגה דימיטרובה, סופרת
גאורגי פרבאנוב, נשיא בולגריה הרביעי
אליזבטה בגריאנה, משוררת
קיריל בראתנוב, מדען
איוואן גוסטב, פוליטיקאי
דימיטר פשב, פוליטיקאי וחסיד אומות העולם
פטר מיכאלב, פוליטיקאי וחסיד אומות העולם
איוואן מומצ'ילוב, פוליטיקאי וחסיד אומות העולם
ולדימיר קורטב, חסיד אומות העולם
דימו קזאסוב, פוליטיקאי, עיתונאי, סופר וחסיד אומות העולם
הנצחה

הרי אוניברסיטת סופיה, באי אלכסנדר שבאנטארקטיקה נקראים על שם האוניברסיטה. שמם ניתן להם לכבוד יובל המאה לייסוד האוניברסיטה.
הערות שוליים

1 2  הרי אוניברסיטת סופיה באתר הסקר הגאולוגי של ארצות הברית
| --- | --- |
בקרת זהויות :  NLI: 987007300122605171  PLWABN: 9810688375705606  BIBSYS: 3095517  CiNii: DA06872587  GND: 5152915-4  ISNI: 0000 0001 2192 3275  LCCN: n79134165  NKC: ko2002107644  NLA: 36565844  RERO: 02-A005464063  SUDOC: 028210972  VcBA: 494/17983  VIAF: 156563841   WorldCat (עם VIAF): 156563841
אימיד

המבנה הכימי הכללי של אימיד
בכימיה אורגנית, אימידים (באנגלית: Imides) הם קבוצה פונקציונלית המורכבת משתי קבוצות אציל המחוברות לאטום חנקן. התרכובות דומות במבניהם לאנהידרידים, אך אימידים יותר עמידים בפני הידרוליזה. מבחינת שימוש מסחרי, אימידים משמשים בעיקר כרכיבים בפולימרים חזקים הנקראים פוליאימידים (אנ') הנחשבים כפלסטיק בעל ביצועים גבוהים. בנוסף קיימים אימידים אי-אורגנים הנמצאים בעיקר במצב צבירה מוצק או גז.
נומנקלטורה

רוב האימידים הם תרכובות ציקליות הנגזרות מחומצות דיקרבוקסיליות (אנ'), ולכן גם שמם יגזר מחומצות אלו. לדוגמה הסוקסינאימידים אשר נגזרים מהחומצה הסוקסינית, או הפתלאימידים הנגזרים מן החומצה הפתלית. עבור אמידים הנגזרים מאמינים נשים קידומת N. לדוגמה, N-ethylsuccinimide שנגזר מחומצה סוקסינית ואתילאמין (אנ'). למרות שמם הדומה, אין קשר בין האימידים לקרבודיאימידים (אנ') שנוסחתם הכימית היא מהצורה RN=C=NR.
נומנקלטורה > אימידים מחומצות דיקרבקסיליות

| n | שם נפוץ | שם סיסטמטי | מבנה | PubChem | החומצה ממנה נגזר | מבנה החומצה ממנה נגזר |
| --- | --- | --- | --- | --- | --- | --- |
| 2 | סוקסינאימיד (אנ') | Pyrrolidine-2,5-dione |  | 11439 | חומצה סוקסינית |  |
| 2 | מאלאימיד (אנ') | Pyrrole-2,5-dione |  | 10935 | חומצה מאלאית (אנ') |  |
| 3 | גלוטראימיד (אנ') | Piperidine-2,6-dione |  | 70726 | חומצה גלוטרית (אנ') |  |
| 6 | פתלאימיד (אנ') | Isoindole-1,3-dione |  | 6809 | חומצה פתלית |  |
תכונות

בגלל שהאימידים קוטביים ביותר, הם מסיסים מאוד בממסים פולארים. אימידים הנגזרים מאמוניה, הם חומציים ויכולים להשתתף בקשרי מימן. בניגוד לאנהידרידים להם הם דומים מבנית, אימידים יכולים לעמוד בפני הידרוליזה, וחלקם אף יכולים להתגבש מחדש לאחר רתיחה במים.
מקורות ושימושים

הרבה פולימרים בעלי חוזק רב או כאלו המוליכים חשמל טוב, מכילים תת-יחידות של אימידים. פולימרים אלו נקראים גם פוליאימידים (אנ'), כדוגמת הקפטון (אנ') לו יחידה חוזרת המכילה שני קבוצות אימידים הנגזרו מחומצה טטרהקרבוקסילית ארומטית.
הכנה

את רוב האימידים מכינים על ידי חימום חומצות דיקרבוקסיליות או על ידי חימום האנהידרידים שלהם עם אמוניה או אמין ראשוני, בתגובת דחיסה:
{\ce {(RCO)2O + R'NH2 -> (RCO)2NR' + H2O}}
ניתן גם להכין אימידים על ידי חמצון אמידים, בעיקר לקטמים.
{\ce {R(CO)NHCH2R' + 2[O] -> R(CO)N(CO)R' + H2O}}
חלק מהאימידים ניתן להכין גם בתגובת השחלוף מומ (אנ') אשר הופכת איזואימידים לאימידים.
תגובות > בכימיה אורגנית

עבור אימידים הנגזרים מאמוניה, המימן המחובר לחנקן הראשי הוא חומצה חלשה. לכן, ניתן להכין מלחי מתכת אלקלית של אימידים באמצעות בסיסים נפוצים כגון אשלגן הידרוקסידי (KOH). הבסיס הצמוד של פתלאימיד יהיה אשלגן פתלאימיד (אנ'). ניתן לעשות אלקילציה לאימידים בכדי ליצור N-alkylimides, אשר יכול להתפרק בתגובה שתשחרר אמין ראשוני. נוקליאופילים חזקים כמו אשלגן הידרוקסידי (KOH) או הידרזין (N2H4) משמשים בתגובת שחרור זו.
ניתן להגיב אימידים עם הלוגנים ובסיס ליצירת הלואימידים. לדוגמה N-Chlorosuccinimide (אנ') ו-N-Bromosuccinimide (אנ') המשמשים כמקור ל- {\ce {Cl+}} ו- {\ce {Br+}} בסינתזה אורגנית.
תגובות > בכימיה קואורדינטיבית

פרק זה לוקה בחסר. אנא תרמו לוויקיפדיה ו.  הסבר על מה התגובות שבעזרתן מתקבלים קומפלקסים אימידים.
בכימיה קואורדינטיבית קיימים קומפלקסים של מתכות מעבר עם ליגנדת NR2-.
ראו גם

קבוצה פונקציונלית
אנהידריד
ביאורים

1 2  אימידים הנגזרים מאמוניה הם אימידים שקבוצת ה-R שמחוברת לחנקן אצלם היא אטום מימן.
הערות שוליים

↑  imides, IUPAC Compendium of Chemical Terminology (באנגלית)
↑  A. V. Martynov, New Approach to the Synthesis of trans-Aconitic Acid Imides, ChemInform, ‏9 בנובמבר 2005 (באנגלית)
↑  W.W. Wright, M. Hallden-Abberton, Polyimides, Ullmann's Encyclopedia of Industrial Chemistry, ‏15 ביוני 2000 (באנגלית)
↑  J. Sperry, The Oxidation of Amides to Imides: A Powerful Synthetic Transformation, Synthesis, ‏27 בספטמבר 2011 (באנגלית)
| קבוצות פונקציונליות |
| --- | --- | --- |
| פחמימנים | אלקיל (מתיל, אתיל, פרופיל, בוטיל, פנתיל) • אלקן (ויניל, אליל) • אלקין • קרבן • בנזיל • הלואלקאן • אלן • קומולן • פניל |  |
| תרכובות חמצן | הידרוקסיל (כוהל) • קרבוניל • קטון • אלדהיד • אציל • קרבונט • חומצה קרבוקסילית • אנהידריד • אסטר • הידרופראוקסיד • פראוקסיד • אתר • המיאצטל • המיקטאל • אצטל • קטאל• חומצה דיקרבוקסילית • אצטיל • אצטוקסי • אקרילואיל • אלקוקסי (מתוקסי) • בנזויל • דיאוקסירן • אפוקסיד • אורתו-אסטר • ינון |  |
| תרכובות חנקן | אמין • אמיד • קרבאמאט • אימין • אימיד • אזיד • אזו • ציאנט • איזוציאנט • ציאניד • ניטריל • איזוניטריל • הידרזון • ניטראט • ניטריט • ניטרו • ניטרוסו • אוקסים • פירידין • הידרזון • איזוניטריל  • ניטרן |  |
| תרכובות זרחן | פוספין • חומצה פוספונית • פוספאט • פוספודיאסטר |  |
| תרכובות גופרית | תיול • תיואתר • דיסולפיד • סולפוקסיד • סולפון • חומצה סולפינית • חומצה סולפונית • תיוציאנט • איזותיוציאנט • תיוקטון • תיאל • תיואסטר • סולפונאמיד • פרסולפיד • תיוניל |  |
| תרכובות ביוכימיות | חומצת שומן (ח.קרבוקסילית) • חלבון (פולי-אמיד) • פחמימה (קטון או אלדהיד) |  |
| --- | --- |
בקרת זהויות :  NLI: 987007540895305171  GND: 4149447-7 
דוגמאות לאימידים. משמאל לימין: N-Ethylmaleimide (אנ') - ריאגנט ביוכימי, פתלאימיד (אנ') - אימיד תעשייתי נפוץ, כפטן (אנ') - חומר הדברה, תלידומיד - תרופה שגרמה בעבר ללידת תינוקות עם מומים ותת יחידה של קפטון (אנ') - פולימר בעל חוזק רב המשמש להכנת חליפות חלל.
מולקולת ה-N-chlorosuccinimide, דוגמה להלואימיד
מבנה של קומפלקס אימידי (py = פירידין, CMe3 = טרט בוטיל).
אליזבת גאן

| --- | --- |

 לידה:  23 במאי 1879 דנידין, ניו זילנד
 פטירה:  26 באוקטובר 1963 (בגיל 84) ולינגטון, ניו זילנד
 לימודי רפואה:  אוניברסיטת אדינבורו, בית ספר תיכון לבנות אוטאגו, Timaru Girls' High School, אוניברסיטת אוטגו, אוניברסיטת קולג' בדאבלין 
 התמחות:  רופאת ילדים
 תפקידים:  רופאה 
 פרסים והוקרה:  חבר במסדר האימפריה הבריטית 
 
אליזבת קתרין גאן (באנגלית: Elizabeth Gunn;‏ 23 במאי 1879 – 26 באוקטובר 1963) הייתה רופאת בית ספר וצבא ניו זילנדית ופקידה בבריאות הציבור. היא הייתה חלוצה בתחום בריאות הילדים, והייתה גורם מרכזי בהקמת מחנות בריאות לילדים בניו זילנד.
ביוגרפיה

גאן נולדה בדנידין, אבא שלה היה מוכר ברזל שתחומי העניין שלו ברפואה הובילו אותו לשנות -את הקריירה שלו, בהתחלה לרוקחות ולאחר מכן לרפואת שיניים. היא למדה בבתי הספר התיכוניים לבנות אוטגו וטימארו, ומשם הלכה לאוניברסיטת אוטגו. לאחר שנה היא עזבה לסקוטלנד, ושם היא השלימה את הכישורים הרפואיים שלה בבית הספר לרפואה של אדינבורו וזה היה בשנת 1903, ולאחר מכן היא לקחה לימודי תואר שני במיילדות בטריניטי קולג' דבלין.
לאחר שסיימה גאן את לימודיה, היא חזרה לניו זילנד, ועבדה כרופאה כללית בוולינגטון לפני שהצטרפה לשירות הרפואה של בית הספר ב-1912. היא הייתה קפטנית למשך 3 שנים החל משנת 1915 בחיל הרפואה של ניו זילנד, וזה קרה לאחר שהצליחה להתקבל לשמורה שרוב המתקבלים אלה גברים בזכות האופי האדיר שלה: לאחר שנכשלה בתחילה להתקבל להחיל היא פנתה והעלתה את הנושא שלה מול ראש הממשלה וויליאם מאסי, וטענה שההרחקה הזו פוגעת במוניטין שלה במעגלים הרפואיים. היא שירתה במהלך מלחמת העולם הראשונה עם החיל הניוזילנדי בטרנטהאם ולאחר מכן על ספינת הכוחות "טהיטי". בשובה לניו זילנד היא המשיכה לעבוד בטרנטהאם, אך היא סבלה מבחינה בריאותית והיא חלתה במצב ראומטי.
במהלך תקופת ההחלמה שלה היא נסעה עד שהגיעה לבריטניה ב-1917. שם היא ביקרה במוסדות לרווחת ילדים, ורכשה המון ידע על בעיות של תת-תזונה אצל ילדים. כשחזרה לניו זילנד היא הצטרפה מחדש לשירות הרפואה של בית הספר, ושירתה באי הצפון. במשך שירותה, שבסיסה בוונגנואי, היא הפכה לדמות עם יראת כבוד. גאן הייתה ידועה לשמצה בגלל ההרגל שלה להסיר שיניים רופפות או רקובות של ילדים עם מרית. "הרופא נוהג להסיר חלקים של שיניים רקובות באמצעות המרית המשמשת לדיכוך הלשון. הרופא נמנע מלעשות זאת לאחר שהפגנתי" (ג'ורג' קידסון, מנהל בית ספר קילבירני, 6 ביולי 1922).
גאן שימשה כמנהלת האגף להיגיינת בית הספר במחלקת הבריאות בשנות בין 1937–1940 אחרי אדה גרטרוד פטרסון. היא פרשה מהאגף ב-31 במרץ 1940. עם זה, ולאחר פרישתה, גאן המשיכה להתעניין ולעסוק בתחומי בריאות הילד ורפואת ילדים. היא מונתה כחברת מסדר האימפריה הבריטית בטקס יום ההולדת של המלך בשנת 1951 על עבודתה בבריאות הילד. גאן נפטרה בבית המנוחה "רנואי" בוולינגטון ב-26 באוקטובר 1963.
התרומות שלה והשלכותיה

תרומתה הבולטת ביותר של גאן לבריאות הילדים הייתה חנוכת תנועת מחנה בריאות הילדים. גאן הציעה את הרעיון של מחנות לילדים שסובלים מתת תזונה לחבר מועצת בית החולים וואנגנוי, לת'ברידג' (באנגלית: B.P. Lethbridge), והאמינה שמערכות פשוטות כאלה יכולות לשפר את בריאותם של הילדים האלו, וזה בא מהרעיון של בתי הספר הפתוחים המשמשים בבריטניה לסיוע לחולי שחפת. שניהם היו מתעקשים לגבי הצלחת התכנית הזו, וגאן ניסתה להשיג את הציוד הדרוש לפתיחת המחנה באמצעות השימוש בכוחות השכנוע שלה. בנובמבר 1919 הגיעו 55 ילדים לטוראקינה כדי לבלות שלושה שבועות בהשגחת גאן וקבוצה קטנה של אחיות בית ספר וחניכי מורים.
לאורך שנות ה-20 של המאה הקודמת, גאן המשיכה לארגן ולהפעיל מחנות באופן אישי, התחילה בטוראקינה ומאוחר יותר ב- אוואפוני ופלמרסטון נורת'. המחנה האחרון שלה נערך במסלול המרוצים "אוואפוני" בשנת 1930. המחנות היו מאורגנים בלוח זמנים דמוי לצבא, ולכן נוצרה שם אווירה בין בית חולים פתוח למחנה צופים. לאחר הקמת המחנות של גאן, מחנות בריאות התנדבותיים אחרים החלו לפעול, ובשנת 1936 נחנכה פדרציה לאומית של מחנות בריאות, עם מתקנים קבועים לאורך כל השנה וסובסידיות ממשלתיות משמעותיות, חלקן מגיעות באמצעות מכירת בולי בריאות, בולי דואר עם פרמיית צדקה קבועה שהלך לקראת ניהול המחנות.
ראו גם

רפואת ילדים
ניו זילנד
היגיינה
לקריאה נוספת

Margaret Tennant. 'Gunn, Elizabeth Catherine', Dictionary of New Zealand Biography, first published in 1996. Te Ara – the Encyclopedia of New Zealand, https://teara.govt.nz/en/biographies/3g24/gunn-elizabeth-catherine
Tennant, M. (1994). Children's health, the nation's wealth: A history of children's health camps. Bridget Williams Books.
Tennant, M. (1991). Missionaries of Health’: the school medical service during the interwar period. A Healthy Country: essays on the social history of medicine in New Zealand, 128-148.
הערות שוליים

↑  School Hygiene, Poverty Bay Herald, Volume LXIV, Issue 19444, ‏1 October 1937 (באנגלית)
1 2 3 4 5 6  Margaret Tennant, Gunn, Elizabeth Catherine, Te Ara – the Encyclopedia of New Zealand, Dictionary of New Zealand Biography, ‏first published in 1996 (באנגלית)
↑  Untitled, Auckland Star, Volume XLIX, Issue 103, ‏1 may 1918 (באנגלית)
↑  School log book. ref no. 91-355-2/03, Alexander Turnbull Library. https://tiaki.natlib.govt.nz/#details=ecatalogue.127082
↑  Service To Schools, New Zealand Herald, Volume LXXVII, Issue 23610, ‏20 March 1940 (באנגלית)
1 2  Health Camps and Stamps, collections.tepapa.govt.nz, Museum of New Zealand Te Papa Tongarewa (באנגלית)
↑  Woods John, Out in the cold?, New Zealand Geographic (באנגלית)
↑  Health Camps, Press, Volume LXXIV, Issue 22391, ‏3 May 1938 (באנגלית)
↑  Children's Health Camp, Wanganui Herald, Volume LIII, Issue 15982, ‏26 November 1919 (באנגלית)
↑  New Zealand health camps: 'Under the Gunn', Radio New Zealand, ‏20 September 2018 (באנגלית)
↑  Sargison, Patricia (1993). Notable women in New Zealand health. Auckland, New Zealand: Longman Paul. p. 31. ISBN 9780582860780.
↑  Children's Health Camp, Wanganui Chronicle, Volume LXXIV, Issue 17737, ‏10 December 1919 (באנגלית)
| --- | --- |
בקרת זהויות :  TePapa: 63092 
גאן במדים כקפטן בחיל הרפואה של ניו זילנד, 1917
אי-רלוונטיות

כשלי אי-רלוונטיות או אי נגיעה הם קבוצה של כשלים לוגיים שבהם יש כשלי היסק. במשפטים בהם ההנחה הראשית היא כי קיים יחס או קשר בין מקרה אחד לאחר, וההנחה המשנית היא שיחס זה מוביל להיקש לוגי כלשהו, ייתכן כשל אי-רלוונטיות אם ההנחה הראשית אינה מתקיימת. כאשר מתרחש הכשל, היחס בין המקרים אינו מתקיים ושני המקרים אינם רלוונטיים זה לזה. אם ההנחה הראשית כוזבת, ההנחה המשנית (המינורית) אינה רלוונטית למסקנה.
למשל, בטענה "כל מכוניות השברולט שחורות מכיוון שכל מכוניות הפורד שחורות", העובדה שמכוניות הפורד שחורות אינה רלוונטית לצבען של מכוניות השברולט, משום שעצם היותן מכוניות אינו רלוונטי או מעיד על צבעם.
את כשלי אי-הרלוונטיות ניתן לחלק לכמה קבוצות עיקריות:
קבוצת כשלי אד הומינם
קבוצת כשלי פנייה אל הרגש
קבוצת כשלי פנייה אל הסמכות
קבוצת כשלי פנייה אישית
קבוצת כשלי טווח ביניים
קבוצת כשלי הסחה
ערך זה הוא קצרמרבנושא פילוסופיה. אתם מוזמנים לתרום לוויקיפדיה ו.
איריס בר און

| --- | --- |
אין תמונה חופשית
 לידה:  26 באוגוסט 1955 (בת 69) רחובות
 מדינה:  ישראל
 השכלה:  אוניברסיטת תל אביב 
 מעסיק:  רדיוס 100fm
 קישורים חיצוניים
 irisbaron.co.il
 
איריס בר-און (נולדה ב-26 באוגוסט 1955) היא ד"ר בחינוך, סקסולוגית, מרצה ומטפלת בתחומי מיניות וזוגיות ושדרנית רדיו ישראלית.
קורות חיים

נולדה בשנת 1955 ברחובות. שירתה בצה"ל כמורה חיילת בחיפה. למדה הוראה ועבדה כמורה במערכת החינוך במשך 14 שנים. כן למדה קורסים בתחום המיניות והטיפול המיני באוניברסיטת תל אביב, "הכשרת מנחים לקבוצות נישואין" במכון "מעגלים", "זוגיות" באוניברסיטת בר-אילן, ו"גישור בענייני גירושין" אצל ד"ר סוזן זיידל.
ב-1995 פתחה קליניקה פרטית בכפר סבא לייעוץ, טיפול והדרכה לזוגות וליחידים בתחום הזוגיות והמיניות. כן התראיינה לתקשורת בנושאים כגון חשיבות המיניות במהלך זוגיות. ב-1998 החלה לשדר תוכנית שבועית ברדיו רדיוס 100fm במוצאי שבת, בשם "מדברים אהבה עם איריס בר-און". בהמשך שידרה תוכנית יומית ברדיו חיפה וברדיו לב המדינה בשם "המופע של איריס בר-און". במקביל התארחה בתוכניות בוקר ואירוח רבות ברדיו ובטלוויזיה והתראיינה בנושאי זוגיות ומיניות.
ב-2003 העלתה מופע על זוגיות ומשפחה, עם אסף אשתר ואיריס ברנע, בשם "סיפורים ממין אחר". ב-2007 העלתה את המופע הקומי "טוב לי או רע לי" עם ננסי ברנדס, על זוגיות, אהבה ומין. ב-2011 העלתה מופע קומי שכתבה, בשם "זוגיות זה לא צחוק", על מין, משפחה ויחסים.
ב-2007 יצא ספרה הראשון, "מתחתנים - הוראות הפעלה", העוסק בזוגיות, מיניות ויחסים.
באותה שנה, נידונה בר־און בעסקת טיעון ל-8 חודשי מאסר וקנס על העלמות מס.
בשנת 2012 השתתפה בתוכנית המציאות "הישרדות VIP" בערוץ 10.
בר-און גרושה בשנית ואם לארבעה בנים.
הערות שוליים

↑  סקס ומס הכנסה: איריס בר און תשב בכלא, באתר וואלה, 29 בנובמבר 2007
↑  מיקי לוין, איריס בר און משוחררת לשיפוצים, באתר nrg‏, 25 בפברואר 2009
↑  איריס בר-און בתוכנית הישרדות, באתר נענע10
| --- | --- |
בקרת זהויות :  NLI: 987007298940905171  VIAF: 298243331   WorldCat (עם VIAF): 298243331
אל-קודס (רקטה)

|  מידע בסיסי |
| --- | --- |
 ייעוד:  רקטה 
 
רקטת אל-קודס היא רקטה מייצור מקומי של ארגונים פלסטינים, שמשמשת את פלוגות אלקודס של הג'יהאד האסלאמי הפלסטיני לשיגור רקטות פלסטיניות לעבר ישראל. רקטת אל-קודס דומה לסדרת רקטות הקסאם שנמצאת בשימוש החמאס.
ב-11 בפברואר 2006, דיווח דובר הג'יהאד האסלאמי, אבו חמזה, כי הרקטה החדשה שפותחה היא באורך של 2.3 מטרים ומסוגלת להגיע עד אשקלון מרצועת עזה.
הג'יהאד האיסלאמי פרסם סרטון המראה את הפיתוח של רקטת Quds-4 גדולה בהרבה. לא ניתן לירות רקטות אלו בדיוק כדי לכוון למטרות צבאיות ספציפיות באזורים אזרחיים או בקרבתם. ארגון Human Rights Watch פרסם ניתוח, וקבע כי "נשק כזה הוא אפוא חסר הבחנה כאשר משתמשים בהם נגד מטרות במרכזי אוכלוסייה. היעדר כוחות צבא ישראלים באזורים שבהם נפלו רקטות, כמו גם הצהרות של מנהיגי קבוצות חמושות פלסטיניות לפיהן ממוקדים מרכזי אוכלוסייה, מעידים על כך שהקבוצות החמושות תקפו בכוונה אזרחים ישראלים ומבנים אזרחיים". התקפות חסרות הבחנה (אנ') על אזרחים ומבנים אזרחיים שאינם מפלים בין אזרחים לבין מטרות צבאיות אינן חוקיות לפי החוק הבינלאומי.
הערות שוליים

1 2  "Gaza: Palestinian Rockets Unlawfully Targeted Israeli Civilians". hrw.org/news/. Human Rights Watch. 24 בדצמבר 2012. נבדק ב-11 ביולי 2014. {{cite web}}:  (עזרה)
↑  "Protection of the civilian population". Protocol Additional to the Geneva Conventions of 12 August 1949, and relating to the Protection of Victims of International Armed Conflicts (Protocol I), 8 June 1977. International Committee of the Red Cross. נבדק ב-10 ביולי 2014. {{cite web}}:  (עזרה)
ערך זה הוא קצרמרבנושא טרור ובנושא צבא. אתם מוזמנים לתרום לוויקיפדיה ו.
אינפיניטי Q30

| --- | --- |

אינפיניטי Q30
 מאפיינים כלליים
 יצרן:  אינפיניטי
 שנות ייצור:  2016 - היום
 הרכבה:  בריטניה בריטניה
 חברת אם:  ניסאן
 סיווג:  קומפקטית-פרימיום
 מרכב:  האצ'בק 5 דלתות
 אורך:  442.5 ס"מ
 רוחב:  180.5 ס"מ
 גובה:  149.5 ס"מ
 משקל:  1470 ק"ג
 בסיס גלגלים:  270 ס"מ
 מפרט טכני
 מנוע:  1.6 ל' טורבו-בנזין (156 כ״ס) 2.0 ל' טורבו-בנזין (211 כ״ס)
 הילוכים:  רובוטית, מצמד כפול 7 היל'
 מהירות מרבית:  215/230 קמ"ש
Q30 S
אינפיניטי Q30 הוא רכב פרימיום-קומפקט בתצורת האצ'בק המיוצר על ידי אינפיניטי, חטיבת רכבי היוקרה של ניסאן החל משנת 2016. הדגם מבוסס על פלטפורמה של מרצדס A קלאס ומהווה כניסה של היצרנית היפנית לסגמנט שבו נמצאות, בין היתר, ב.מ.וו סדרה 1 ואאודי A3.
שלב הפיתוח

בשנת 2011 הציגה אינפיניטי בתערוכת הרכב הבינלאומית של ז'נבה את האת'ריאה (Etherea), דגם קונספט שרמז על כוונת החברה להיכנס לפלח המשפחתיות הקומפקטיות, הפונה אל קהל צעיר. שנתיים וחצי לאחר מכן הציגה החברה בתערוכת הרכב בפרנקפורט את מכונית הקונספט Q30, שפותחה תוך שימוש בפלטפורה ומנועים של מרצדס A קלאס. בספטמבר 2015 הוצגה גרסת הייצור של ה-Q30. ממדי הרכב כמעט זהים למרצדס GLA – בסיס גלגלים של 270 סנטימטר, אורך של 442.5 סנטימטר וגובה של 149 סנטימטר. המנועים מבוססים גם הם על מנועי סדרת ה-A קלאס: 2 מנועי בנזין בנפח 1.6 ליטר המספקים ו-154 120 כוח סוס ומנוע 2 ליטר המספק 208 כוח סוס. בנוסף קיימים 2 מנועי דיזל בנפח 1.5 ליטר (107 כוח סוס) ו-2.2 ליטר (168 כוח סוס). תיבת ההילוכים היאידנית בת שישה יחסי העברה או רובוטית דו-מצמדית עם שבעה יחסי העברה.
QX30

בנובמבר 2015, חודשיים לאחר הצגת ה-Q30, הציגה החברה את דגם ה-QX30. ה-QX30 זהה בכל המאפיינים ל-Q30, אך גבוה ממנו ב-4 סנטימטר. דגם זה מיועד להתחרות מול אאודי Q3, ב.מ.וו X1 ומרצדס GLA.
מכירות

| שנה | אירופה> Q30 | טקסט הכותרת> QX30 | ארצות הברית> QX30 | סה"כ |
| --- | --- | --- | --- | --- |
| 2016 | 8,453 | 633 | 2,259 | 11,345 |
| 2017 |  |  | 14,093 | 14,093 |
| סה"כ | 8,453 | 633 | 16,352 | 25,438 |
לקריאה נוספת

רמי גלבוע, רמי גלבוע, פורטוגל‏, השקה עולמית: האם תצליח אינפיניטי Q30 להתברג לפסגת קטגוריית הקומפקט-פרמיום?, באתר וואלה, 24 בנובמבר 2015
הערות שוליים

1 2  בן חסון ואוהד אלגוב, אינפיניטי Q30 הוצגה בפרנקפורט, אוטו, 17 בספטמבר 2015
↑  רועי צוקרמן, אינפיניטי תתחרה עם אודי A3 וב.מ.וו סדרה 1, אוטו, 15 בפברואר 2011
↑  עומרי ספיר, אינפיניטי Q30 נחשפת בפרנקפורט, אוטו, 12 בספטמבר 2013
↑  בן חסון, אינפיניטי QX30 – עוד פנאי אחד, אוטו, 19 בנובמבר 2015
↑  Infiniti Q30 European Sales
↑  Infiniti QX30 USA sales
אליסה ויילרשטיין

| --- | --- |

 לידה:  14 באפריל 1982 (בת 42) רוצ'סטר, ארצות הברית 
 מוקד פעילות:  ארצות הברית 
 מקום לימודים:  אוניברסיטת קולומביה, המכון למוזיקה של קליבלנד, תיכון קליבלנד הייטס 
 שפה מועדפת:  אנגלית 
 כלי נגינה:  צ'לו 
 בן או בת זוג:  רפאל פאיארה 
 פרסים והוקרה:  עמיתי מקארתור (2011)  דוקטור לשם כבוד מאוניברסיטת קולומביה (2014) 
 www.alisaweilerstein.com
 
אליסה ויילרשטיין (באנגלית: Alisa Weilerstein‏; נולדה ב-14 באפריל 1982 ברוצ'סטר, ניו יורק) היא צ'לנית יהודיה אמריקאית.
קורות חיים

אליסה ויילרשטיין נולדה בשנת 1982 ברוצ'סטר, במדינת ניו יורק במשפחה יהודית מוזיקלית.  היא בתם של הכנר ומייסד רביעיית קליבלנד  דונלד ויילרשטיין, ושל הפסנתרנית ויויאן הורניק ויילרשטיין.
אחיה הצעיר, הוא הכנר והמנצח ג'ושוע ויילרשטיין. ויילרשטיין החלה לנגן בצ'לו בגיל ארבע.
את הופעת הבכורה שלה עשתה בגיל 13 עם תזמורת קליבלנד ביצירה "וריאציות על נושא רוקוקו" מאת צ'ייקובסקי. היא סיימה תוכנית לאמנים צעירים במכון קליבלנד למוזיקה, בו הייתה תלמידתו של ריצ'רד וייס.
במרץ 1997 הופיעה לראשונה באולם קרנגי עם התזמורת הסימפונית לנוער של ניו יורק. 
בשנת 2004 סיימה תואר ראשון בהיסטוריה של רוסיה באוניברסיטת קולומביה בניו יורק.
כסולנית היא ניגנה עם עוד תזמורות סימפוניות חשובות ברחבי העולם - תזמורת סימון בוליבאר של קראקס בניצוחו של גוסטאבו דודאמל, התזמורת הפילהרמונית של סנקט פטרבורג בניצוחו של יורי טמירקאנוב (2011), הפילהרמונית של ברלין בניצוחו של דניאל בארנבוים (2010), תזמורת פילדלפיה בניצוחו של ג'נאנדראה נוזדה, עם האקדמיה של סנט מרטין אין דה פילדס, תזמורת קונצרטחבאו, ורבות אחרות. היא פעילה גם במוזיקה קאמרית. יחד עם הוריה הרכיבה את "שלישיית ויילרשטיין" הפועלת כשלישיית הבית של הקונסרבטוריון למוזיקה של ניו אינגלנד בבוסטון.
ויילרשטיין מתעניינת במוזיקה בת זמננו. עבדה בצורה אינטנסיבית עם מלחינים כמו אוסבלדו גוליחוב ולרה אאורבך, וכן עם המלחין ג'וזף הולמן מפילדלפיה.
בשנת 2010 חתמה על חוזה בלעדי עם חברת התקליטים Decca Classics, והייתה לנגן או נגנית הצ'לו הראשונים שזכו לכך ב-30 שנה האחרונות.
ביצעה את בכורות היצירות הבאות:
הקונצ'רטו לצ'לו "כחול" (Azul) מאת אוסבלדו גוליחוב - בלינקולן סנטר בפסטיבל Mostly Mozart
24 פרלודים לצ'לו פסנתר מאת לרה אאורבך - בפסטיבל הבינלאומי למוזיקה בקאראמור
העיבוד מאת לרה אאורבך לקונצ'רטו אופוס 34 לצ'לו ופסנתר מאת שוסטקוביץ' בפסטיבל שלזוויג הולשטיין
הקונצ'רטו לצ'לו של הולמן עם התזמורת הסימפונית של סנט פטרסבורג
הקונצ'רטו לצ'לו "un despertar" מאת מתיאס פינטשר  - עם התזמורת הסימפונית של בוסטון
ויילרשטיין מנגנת על צ'לו ויליאם פורסטר שיוצר בלונדון בשנת 1790.
חיים אישיים

כשהייתה בת 9 אובחנה אליסה ויילרשטיין במחלת סוכרת הנעורים. ויילרשטיין פועלת בגיוס תרומות למען הקרן למחקר של סוכרת הנעורים. 
בצעירותה היא הייתה חברתו של הכנר מתן גבעול, שהתאבד בשנת 2011.
היא נשואה למנצח הוונצואלי רפאל פאיארה.
פרסים ואותות כבוד

2000-2001 מגלת אוורי פישר.
נבחרה לנגן בתוכניות ECHO Rising Stars ושל החברה למוזיקה קאמרית II - תוכנית לאמנים צעירים של חברה למוזיקה קאמרית של לינקולן סנטר
2006 - פרס לאונרד ברנשטיין בפסטיבל שלזוויג הולשטיין
פרס מרטין סגל של לינקולן סנטר להישגים מצוינים
2011 - מלגת הקרן מקארתור לאמנים גאונים
2014 - תואר דוקטור לשם כבוד של אוניברסיטת קולומביה בניו יורק